ВЪПРОСИ И ОТГОВОРИ ПО ПРОЦЕДУРА
№ BG161PO003-1.1.03 “РАЗВИТИЕ НА СТАРТИРАЩИ ИНОВАТИВНИ ПРЕДПРИЯТИЯ ЧРЕЗ ПОДКРЕПА ЗА ВНЕДРЯВАНЕ НА ИНОВАТИВНИ ПРОДУКТИ, ПРОЦЕСИ И УСЛУГИ”
 

ОТГОВОР НА ВЪПРОС № 68, 
ПОЛУЧЕН НА 20.05.2011 г. и
ПУБЛИКУВАН НА 28.05.2011 г.
ВЪПРОС № 68

1.Имаме идеен проект разаработен от белгийски специалисти за реализиране на производство на биогаз от отпадъчни продукти на ферма. Целта е да се пречистват водите от фермата и с получения газ да се произвежда ел. енергия и топлинна енергия за собствени нужди и част за продажба. Има осигурено финансиране за 50% от стойността на проекта.  Допустимо ли е да подадем документи за участие по тази програма в тази година 2011.
2.Трябва ли да се създаде нова структурна форма или може да участва с фирмата собственик на фермата.
3.Има ли определени % на безвъзмездната помощ.

Благодаря за усилието да ми отговорите

Хр.Говедараов
20.05.2011 г. (дата на постъпване на въпроса)

ОТГОВОР № 68
1. Основната цел на настоящата процедура за подбор на проекти е да стимулира развитието на стартиращи иновативни предприятия в България, като им предостави интегрирана консултантска и инвестиционна подкрепа за изпълнението на успешни проекти за внедряване в производството и пазарна реализация на иновативни продукти, процеси и услуги (като услугите следва да са резултат от внедрен иновативен процес или продукт) с висока добавена стойност. 

Допустими за финансиране по процедурата са  кандидати, които притежават или са в процес на придобиване на правата по интелектуална собственост върху внедрявания по проекта иновативен продукт, процес, услуга, като същите следва да са разработени от кандидата, включително и когато кандидатът е бил координатор/участник в проект за НИРД, в резултат на който е придобил/е в процес на придобиване на правата по интелектуална  собственост, или внедрявания по проекта иновативен продукт, процес или услуга са създадени въз основа на договор, по който кандидатът е възложител, като е възможен един от следните варианти:
Вариант 1: 

Кандидатите притежават патент за изобретение или свидетелство за регистрация на полезен модел за внедрявания по проекта иновативен продукт/процес. В случаите на внедряване на иновативна услуга – кандидатите следва да притежават патент за изобретение или свидетелство за регистрация на полезен модел върху продукт/процес, посредством който ще се осъществява/предоставя услугата.

Вариант 2: 

Кандидатите внедряват иновативен софтуер - собствена разработка, посредством който ще предоставят иновативни услуги. В този случай кандидатът следва да представи удостоверение, издадено от експертна комисия към Министерство на транспорта, информационните технологии и съобщенията, потвърждаващо правата на кандидата по интелектуална собственост върху софтуера, посредством който ще се предоставя/т иновативна/ите  услуга/и, издадено по реда, посочен в т. 2.2, 2) от Насоките за кандидатстване, по-долу.

Вариант 3:

Кандидатите внедряват иновативни продукти, процеси, услуги, като правата по интелектуална собственост върху тях са апортирани в капитала на кандидата от притежателя/ите на тези права.

Вариант 4:

Кандидатите са подали заявка за патент за изобретение за внедрявания чрез проекта продукт/процес в Патентно ведомство, а в случаите на внедряване на иновативна услуга - са подали в Патентно ведомство заявка за патент за изобретение за продукта/процеса, посредством който ще се осъществява/предоставя услугата. Датата на подаване на заявката за патент трябва да е преди датата на подаване на проектното предложение.

2. Подкрепата по настоящата процедура изцяло е насочена към стартиращи иновативни предприятия, създадени не по-рано от 3 години преди датата на подаване на проектно предложение по процедурата, които имат капацитета да внедрят в производството иновативни продукти, процеси или услуги, както и да осигурят тяхната успешна пазарна реализация като гарантират ненарушаването на правата върху чужда интелектуална собственост.
Съгласно изискванията на Регламент (ЕО) № 800/2008 и Регламент (ЕО) № 1998/2006 недопустими по настоящата процедура са кандидати, чиято основна дейност или дейността, за която кандидатстват за финансиране, е в някоя от следните области: 

· дейности по първично производство на селскостопански продукти, посочени в Приложение І към Договора за създаване на Европейската общност (Приложение Т към Насоките за кандидатстване);

· дейности, свързани с преработката и търговия на селскостопански продукти.
3. Максималният интензитет на безвъзмездната финансова помощ (процент на съфинансиране) по процедурата, в зависимост от категорията на предприятието-кандидат, е както следва:
· микро и малки предприятия: 70 %;

· средни предприятия: 60 %.

Остатъкът от допустимите разходи (минимум 30%) трябва да бъде финансиран чрез собствени ресурси на кандидата или от източници, които изключват всякаква публична подкрепа.







